Váš list číslo/zo dňa Naše číslo -/-

*Hospodársky subjekt pôsobiaci na relevantnom trhu*

Vybavuje/linka Bratislava

Mgr. Helena Krajčíriková 13.05.2024

helena.krajcirikova@nczisk.sk

Vec

**Prieskum trhu - Výzva na predloženie indikatívnej cenovej ponuky za účelom stanovenia predpokladanej hodnoty zákazky (PHZ)**

Vážený pán, Vážená pani,

žiadam Vás o predloženie indikatívnej cenovej ponuky pre potreby stanovenia predpokladanej hodnoty zákazky **(PHZ)** v súlade s § 6 ods. 1 zákona č. 343/2015 Z. z. o verejnom obstarávaní (ďalej len „ZVO“) na predmet zákazky:***"Aktualizácia vývojového prostredia na novú verziu štandardného produktu Fabasoft eGovSuite 2016 (PHZ)"****.*

Cenovú ponuku je potrebné zaslať v štruktúre uvedenej v prílohe tejto výzvy najneskôr  **do 23.05.2024 do 10.00 hod**. a to výlučne elektronickou formou prostredníctvom systému Josephine.

Na základe predložených indikatívnych cenových ponúk v prieskume trhu zostaví Národné centrum zdravotníckych informácií ako verejný obstarávateľ v zmysle ZVO predpokladanú hodnotu zákazky. **Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.**

Verejný obstarávateľ upozorňuje, že opis predmetu zákazky uvedený v prílohe nie je pre verejného obstarávateľa záväzný a vo vyhlásenom verejnom obstarávaní môže obsahovať úpravy a upresnenia.

Ďalšie informácie k výzve sú uvedené v prílohe tejto výzvy.

# VÝZVA NA PREDLOŽENIE PONUKY (PRIESKUM TRHU)

podľa § 6 ods. 1 zákona č. 343/2015 Z. z. o verejnom obstarávaní

## 1. Názov predmetu zákazky

## "Aktualizácia vývojového prostredia na novú verziu štandardného produktu Fabasoft eGovSuite 2016 (PHZ)"

## 2. Druh zákazky

služby

**3. Identifikácia verejného obstarávateľa :**

|  |  |
| --- | --- |
| Obchodné meno / Názov | Národné centrum zdravotníckych informácií |
| Poštová adresa | Lazaretská 26, 811 09 Bratislava 1 |
| IČO | 00165387 |
| Kontaktná osoba | Mgr. Helena Krajčíriková |
| e-mail | helena.krajcirikova@nczisk.sk |
| adresa hlavnej stránky verejného obstarávateľa /URL/ | www.nczisk.sk |
| Adresa zadávania zákazky /URL/ v systéme JOSEPHINE |  |

## 4. Stručný opis predmetu zákazky

Predmetom prieskumu je získanie indikatívnych cenových ponúk od relevantných hospodárskych subjektov na predmet zákazky, ktorým je update existujúceho IS na správu registratúry na platforme Fabasoft eGov-Suite 2016 na aktuálnu verziu, ktorou sa zabezpečia funkčné rozšírenia IS a integračného rozhrania na Ústredný portál verejnej správy, zefektívnenie, automatizácia schvaľovacieho procesu a obehu interných dokumentov NCZI, povinné úpravy vyplývajúce z legislatívneho prostredia na správu registratúry a štandardy pre IS v tejto oblasti.

**5. Spoločný slovník obstarávania**

|  |  |
| --- | --- |
| **CPV podľa slovníka** | **Predmet** |
| 72212782-4 | Služby na vývoj softvéru na riadenie archivácie |
|  |  |
|  |  |

**6. Miesto a termín poskytnutia služby:**

Národné centrum zdravotníckych informácií, Lazaretska 26, Bratislava. Jedná sa o jednorazové dodanie aktivít v zmysle OPZ.

## 7. Spôsob určenia ceny

(Indikatívna) cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov a Vyhlášok č. 97/ 2008 Z . z. a 75/2008 Z. z.

Návrh indikatívnej ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj:

* primeranosť jej stanovenia na základe jemu vzniknutých nákladov a primeranosť zisku,
* požiadavky na technické a odborné kapacity v dostatočnom množstve pre potreby zabezpečenia plnenia predmetu zákazky v požadovaných lehotách a kvalite
* lehoty dodania.

**Verejný obstarávateľ požaduje predložiť vyplnenú / nacenenú Prílohu č. 2 tejto výzvy vo formáte XLS a PDF pri zohľadnení opisu predmetu zákazky uvedeného v Prílohe č. 1.**

1. **Možnosť predloženia variantných riešení:**

Verejný obstarávateľ neumožňuje predložiť variantné riešenia.

1. **Lehota na predkladanie ponuky**

Lehota na predkladanie indikatívnych cenových ponúk je do: **23.05.2024 do 10.00 hod.**

## 10. Platobné podmienky

Platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 kalendárnych dní odo dňa preukázateľného doručenia príslušnej faktúry verejnému obstarávateľovi/objednávateľovi. Verejný obstarávateľ neposkytuje preddavky, ani zálohové platby.

## 11. Spôsob predloženia indikatívnej ponuky

**Prostredníctvom systému Josephine** na linke uvedenej v bode 3 tejto výzvy, v prípade výpadku alebo technický problémov výnimočne aj elektronickou poštou na e-mailovú adresu uvedenú v bode 3 tejto výzvy.

**12. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.